যশোরে মাদক ও ইভটিজিং বিরোধী মিনি ম্যারাথন অনুষ্ঠিত | দৈনিক আলোর প্রতিদিন
◈ ছাতকে চেয়ারম্যান ও ভাইস চেয়ারম্যানদের পরিচিতিসভা ◈ যশোর বেনাপোলে তাজা গাঁজাগাছ সহ আটক-১ ◈ রাবি শিক্ষক সমিতির নির্বাচনে সভাপতি সাইফুল সম্পাদক আশরাফুল ◈ ছাতকে কাল বৈশাখী ঝড়ে বিভিন্ন এলাকা লন্ডভন্ড ◈ ভাংচুরের ঘটনায় সংবাদ সম্মেলন ও মানববন্ধন
যশোরে মাদক ও ইভটিজিং বিরোধী মিনি ম্যারাথন অনুষ্ঠিত
৯ জানুয়ারি ২০১৯, ১০:৪৭:০৮
রুরাল রিকনস্ট্রাশন ফাউন্ডেশন (আরআরএফ) আয়োজনে ও পল্লী কর্ম-সহায়ক ফাউন্ডেশন (পিকেএসএফ) এর সহায়তায় যশোরে মাদক ও ইভটিজিং বিরোধী মিনি ম্যারাথন অনুষ্টিত হয়েছে।বুধবার সকালে উপশহর ঈদগাহ মোড় থেকে শুরু হয়ে শফিউল্লাহ,গাবতলা মোড় ও বি-ব্লক বাজার হয়ে একই স্থানে এসে শেষ হয়।
মিনি ম্যারাথনে ৮টি শিক্ষা প্রতিষ্ঠানের শতাধিক প্রতিযোগি অংশ নেয় প্রতিযোগিতায় বাহাদুর মাধ্যমিক বিদ্যালয়ের সোহেল রানা প্রথম, উপশহর মাধ্যমিক বিদ্যালয়ের ইমন দ্বিতীয়,নিউটাউন বাদশাহ ফয়সল ইসলামী ইন্সটিটিউটের তামিম হোসেন তৃতীয় ও উপশহর মাধ্যমিক বিদ্যালয়ের রহিম চতুর্থ স্থান অর্জন করে।এর আগে যশোর জেলা প্রশাসক আব্দুল আওয়াল প্রধান অতিথি হিসেবে প্রতিযোগিতার উদ্বোধন করেন। অনুষ্ঠানে উপস্থিত ছিলেন যশোরের অতিরিক্ত পুলিশ সুপার গোলাম রব্বানি, আরআরএফ’র নির্বাহি পরিচালক ফিলিপ বিশ্বাস,সহকারি পরিচালক অ্যান্টনি বিশ্বাস,পিকেএসএফ এর প্রতিনিধি মনির হোসেন,যশোর সদর উপজেলা মাধ্যমিক শিক্ষা কর্মকর্তা এম কামরুজ্জামান জাহাঙ্গীর,যশোর জেলা ক্রীড়া সংস্থার সাবেক যুগ্ম সম্পাদক এবিএম আকতারুজ্জামান, আন্তর্জাতিক কিট অ্যাথলেট প্রশিক্ষক শ্রী নিবাস হালদার, সাবেক ফুটবল খেলোয়াড় কাজী জামাল হোসেন,জাহিদ হোসেন নিপ্পন,উপশহর ইউপি সদস্য জসীম উদ্দিন বিভিন্ন বিদ্যালয়ের ক্রীড়া শিক্ষকগন উপস্থিত ছিলেন। উদ্বোধনী অনুষ্ঠান পরিচালনা করেন আরআরএফ এর কমিউনিকেশন অ্যান্ড ডকুমেন্টশন বিভাগের পরিচালক মকবুল হোসেন।